Fikayo Tomori (alizaliwa 19 Desemba 1997) ni mchezaji wa soka ambaye anacheza kama beki wa klabu ya Ligi Kuu ya Uingereza iitwayo Chelsea F.C. Tarehe 31 Agosti 2017, Tomori alijiunga na klabu ya Hull City kwa mkopo wa msimu mrefu. Alicheza kwa mara ya kwanza tarehe 13 Septemba 2017, katika ushindi wa 2-1 dhidi ya Fulham. Tarehe 6 Agosti 2018, Tomori alijiunga na klabu ya Derby county kwa mkopo wa muda mrefu.Alicheza kwa mara ya kwanza tarehe 11 Agosti katika mechi waliyofungwa 1-4 dhidi ya Leeds United. Kufuatia kumalizika kwa mkopo wake, Tomori alirudi Chelsea ambako alipewa jezi No. 29.Mnamo 31 Agosti 2019, Tomori alicheza kwa mara ya kwanza Chelsea dhidi ya Sheffield United, ambayo ilimaliza sare ya 2-2 huko Stamford Bridge. Alifunga goli lake la kwanza katika klabu hiyo ya Chelsea mnamo 14 Septemba 2019, akifungua goli kutoka nje ya boksi, kwenye ushindi wa 5-2 dhidi ya Wolves. Tomori alistahili kuiwakilisha Nigeria katika kiwango cha kimataifa kupitia kwa wazazi wake, Canada kupitia kuzaliwa kwake huko Calgary na Uingereza kupitia malezi yake aliishi nchini tangu alipokuwa mtoto mchanga.